ગુજરાત ટ્રેડર્સ ફેડરેશના પ્રમુખ જયેન્દ્ર તન્નાએ જણાવ્યું હતું કે, સરકાર તેમજ વેપારી મહાજનોના ફેડરેશન સાથેનો આ ઐતિહાસિક સમન્વય છે. દુકાનદારો વિશેષરૂપથી ડિસ્કાઉન્ટ અંગે વિચારી શકશે. દેશ-વિદેશના નવા ગ્રાહકો સાથે નાતો બંધાશે. વેપારી અગ્રણી કિરણ વોરાએ જણાવ્યું હતું કે, ૧૭ દિવસના ફેસ્ટીવલ દરમિયાન વેપાર, શિક્ષણ, કલા-સાંસ્કૃતિક, આનંદ પ્રમોદ, રિક્રિએશન જેવા વિષયો પર કાર્યક્રમો યોજાશે. નાગરિકોને દુબઇ ફેસ્ટીવલ જેવો જ આ ફેસ્ટીવલ અનુભવાય તેવા ટ્રેડર્સ ફેડરેશનના પ્રયાસ રહેશે.